**Božićni čitateljski izazov**

Školska knjižničarka Anita Tufekčić iz OŠ „Antun i Stjepan Radić“ pozvala je sve učenike da se priključe Božićnom čitateljskom izazovu u trajanju od dva tjedna.

 Učenici su tako čitali o tome kako se Božić slavi diljem svijeta, priču koja je starija od njih, knjige o dobroti ali i one koje u naslovu imaju riječ obitelj, čitali su i božićne recepte i pripremali ukusne kolače. Osim priča dijelili su pjesme s dragim osobama, čitali priče za laku noć svojim ukućanima, čitali knjige po kojima je snimljen film ali i izrađivali božićna drvca od knjiga. Prijavili su se najviše učenici od 1. do 4. razreda a sveukupno na čitateljskom izazovu sudjelovalo je 30 učenika. Djeci se najviše svidio izazov gdje su pripremali božićne kolače a kolače koje su napravili donijeli su školu i podijelili s prijateljima. Pojedini učenici za odrađeni izazov priredili su plakat pa su ih predstavljali ostalim učenicima i učiteljici. U svim izazovima pomagala im je knjižničarka. Svi učenici koji su sudjelovali u izazovima dobili su i božićne poklončiće od knjižničarke i ravnateljice. Ideja je preuzeta iz tekućeg broja časopisa za djecu „Modra lasta“ za 2021. godinu. Kako je to bilo možete vidjeti na video poveznici: https://animoto.com/play/9jVuzJm5SOohYfLdph0ewg

U OŠ „Antun i Stjepan Radić“ školska knjižničarka pripremila je za učenike „Božićni čitateljski izazov“ koji se sastojao od deset zadataka. Svi prijavljeni učenici dobili su za nagradu božićne poklončiće. Sudjelovalo je tridesetak učenika.